
ΠΕΡΙΕΧΟΜΕΝΑ 


ΝΟΜΟΙ 

1961. Για την προστασία του καταναλωτή και άλλες διατάξεις . 1 

1962. Ρύθμιση θεμάτων επαγγελματικών μισθώσεων . 2 


ΝΟΜΟΙ 

(ΐ) 

ΝΟΜΟΣ ΥΠ’ ΑΡΙΘ. 1961 

Για την προστασία το υ καταναλωτή και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 
’Αρθρο 1 

Σκοπός και πεδίο εφαρμογής του νόμου 

1. Σκοπός του παρόντος νόμου είναι η διαφύλαξη της υγείας και της ασφά¬ 
λειας των καταναλωτών και η προστασία των οικονομικών τους συμφερόντων. 

2. Οι διατάξεις που προστατεύουν τους καταναλωτές εφαρμόζονται τόσο στις 
ιδιωτικές επιχειρήσεις όσο και στις επιχειρήσεις οποιασδήποτε μορφής του δη¬ 
μόσιου τομέα και των οργανισμών τοπικής αυτοδιοίκησης και υπερισχύουν κάθε 
άλλης ειδικής διατάξεως ή κανονισμού, που διέπει τις σχέσεις των επιχειρήσεων 
και οργανισμών αυτών με τους καταναλωτές. 

Άρθρο 2 
Ορισμοί 

Κατά την έννοια του παρόντος νόμου: 

1. «Καταναλωτής» είναι κάθε φυσικό ή νομικό πρόσωπο ή ένωση προσώπων, 
που ενεργεί συναλλαγές με σκοπό την απόκτηση ή τη χρησιμοποίηση κινητών ή 
ακινήτων πραγμάτων ή υπηρεσιών για την ικανοποίηση μη επαγγελματικών 
του αναγκών. 

2. «Προμηθευτής» είναι κάθε επιχείρηση του ιδιωτικού ή του δημόσιου τομέα 
ή οργανισμός τοπικής αυτοδιοίκησης, που προμηθεύει κινητά ή ακίνητα πράγ¬ 
ματα ή παρέχει υπηρεσίες σε καταναλωτές κατά την άσκηση της επαγγελματι¬ 
κής δραστηριότητάς του ή της κατά το νόμο αρμοδιότητάς του. Στην έννοια του 
προμηθευτή περιλαμβάνεται ο κατασκευαστής, ο πωλητής και ο εισαγωγέας. 

Άρθρο 3 

θεμελιώδη δικαιώματα του καταναλωτή 

1. Η Πολιτεία οφείλει να προστατεύει και διασφαλίζει τα θεμελιώδη δικαιώ¬ 
ματα του καταναλωτή, που είναι: 

α) Το δικαίωμα να λαμβάνονται μέτρα για την προστασία της υγείας του και 
της ασφάλειας του. 

β) Το δικαίωμα να λαμβάνονται μέτρα για την προστασία των οικονομικών 
του συμφερόντων. 


γ) Το δικαίωμα να οργανώνεται σε συλλόγους και ενώσεις, που έχουν ως 
σκοπό την προστασία των συμφερόντων των καταναλωτών κατά τις διατάξεις 
του νόμου. 

δ) Το δικαίωμα να ακούγονται οι απόψεις του μέσω των αρμόδιων φορέων 
του κατά τη λήψη αποφάσεων της Πολιτείας που αφορούν τα συμφέροντά του. 

ε) Το δικαίωμα κατάλληλης πληροφόρησης και επιμόρφωσής του για τα 
ανωτέρω δικαιώματα του. 

2. Ειδική μέριμνα λαμβάνεται από την Πολιτεία για την προστασία των 
ασθενέστερων και πιο ευπαθών ομάδων καταναλωτών, όπως ανηλίκων, υπερη¬ 
λίκων, οικονομικά ασθενών, αγραμμάτων, μεταναστών, κατοίκων δυσπρόσι¬ 
τοι περιοχών. 

3. Παραίτηση του καταναλωτή από τα δικαιώματά του, που απορρέουν από 
τον παρόντα νόμο, είναι άκυρη. 

ΚΕΦΑΛΑΙΟ ΔΕΥΤΕΡΟ 
ΥΓΕΙΑ ΚΑΙ ΑΣΦΑΛΕΙΑ ΤΟΥ ΚΑΤΑΝΑΛΩΤΗ 

Άρθρο 4 

Υποχρέωση διάθεσης στην αγορά ασφαλών προϊόντων 

1. Οι προμηθευτές υποχρεούνται να διαθέτουν στην αγορά μόνο ασφαλή 
προϊόντα, είτε αυτά διατίθενται με αντάλλαγμα είτε όχι. 

2. θεωρείται ασφαλές ένα προϊόν, όταν κατά την προβλεπόμενη διάρκεια 
χρήσης του δεν παρουσιάζει άλλους κινδύνους από εκείνους που συνδέονται με 
τη χρήση του και γενικά αποδεκτούς σε ό,τι αφορά τη σύνθεση, τη λειτουργία, 
τη συσκευασία, την παρουσίαση, τις συνθήκες συναρμολόγησης, συντήρησης ή 
απόρριψης, τις οδηγίες χρήσης του και την άμεση ή έμμεση επίδραση που μπο¬ 
ρεί να έχει σε άλλα προϊόντα αυτοτελώς ή σε συνδυασμό με άλλα προϊόντα. 

3. Τα παραπάνω ισχύουν εφ’ όσον το προϊόν χρησιμοποιείται είτε κατά τον 
προορισμό του είτε κατά τρόπο, που μπορεί λογικά να αναμένεται, λαμβανομέ- 
νων υπόψη μεταξύ άλλων οποιασδήποτε τυχόν δήλωσης του προμηθευτή ή του 
εκπροσώπου του καθώς και της συνήθους συμπεριφοράς των παιδιών. 

Άρθρο 5 ' 

Τεκμαιρόμενη ασφάλεια των προϊόντων 

Οι προμηθευτές θεωρούνται ότι συμμορφώθηκαν με την υποχρέωση διάθεσης 
ασφαλών προϊόντων, όταν αυτά ανταποκρίνονται προς τους κανόνες της Ε.Ο.Κ. 
και του ελληνικού δικαίου, καθώς και προς τα πρότυπα, που έχουν θεσπιστεί για 
την προστασία της υγείας και της ασφάλειας των καταναλωτών. 

Άρθρο 6 

Έλεγχος της ασφάλειας των προϊόντων 

Προϊόντα ή ομάδες προϊόντων που, χρησιμοποιούμενα υπό κανονικές και δυ- 
νάμενες να προβλεφθούν συνθήκες, παρουσιάζουν σοβαρούς και άμεσους κινδύ¬ 
νους για την ασφάλεια και υγεία των καταναλωτών, δεσμεύονται προληπτικώς 
από την κατά περίπτωση αρμόδια αρχή. Η απόσυρση, η διάθεση υπό προϋποθέ¬ 
σεις, η αποδέσμευση, η καταστροφή και γενικά η τύχη των ανωτέρω προϊόντων 
ρυθμίζεται με απόφαση του Υπουργού Εμπορίου ή του τυχόν άλλου αρμόδιου 
υπουργού, που εκδίδεται μέσα σε δέκα (10) ημέρες από τη δέσμευση, ύστερα 
από γνωμοδότηση του Εθνικού Συμβουλίου Καταναλωτών. 

ΚΕΦΑΛΑΙΟ ΤΡΙΤΟ 

ΕΥΘΥΝΗ ΤΟΥ ΠΑΡΑΓΩΓΟΥ ΓΙΑ ΤΑ ΕΛΑΤΤΩΜΑΤΙΚΑ 
ι ΠΡΟΪΟΝΤΑ 


Άρθρο 7 

Ευθύνη του παραγωγού 

Ο παραγωγός ευθύνεται για κάθε ζημία που οφείλεται σε ελάττωμα του 
προϊόντος του. 


Άρθρο 8 


Παραγωγός-Προϊόν-Ελάττωμα-Ζημία 

1. α) Ως «παραγωγός» θεωρείται ο κατασκευαστής ενός τελικού προϊόντος, 
κάθε πρώτης ύλης ή ενός συστατικού, καθώς και κάθε πρόσωπο που εμφανίζε¬ 
ται ως παραγωγός του προϊόντος επιθέτοντας σε αυτό την επωνυμία, το σήμα ή 
άλλο διακριτικό του γνώρισμα. 

β) Με την επιφύλαξη της ευθύνης του παραγωγού, οποιοσδήποτε εισάγει ένα 
προϊόν για πώληση, μίσθωση, χρηματοδοτική μίσθωση (Ιβ&βίη^) ή οποιαδήποτε 
άλλη μορφή διανομής στο πλαίσιο της επαγγελματικής του δραστηριότητας, θε¬ 
ωρείται ως παραγωγός του κατά την έννοια του παρόντος κεφαλαίου και υπέχει 
ευθύνη παραγωγού. 

γ) Εάν είναι αδύνατο να προσδιοριστεί η ταυτότητα του παραγωγού, κάθε 
προμηθευτής του προϊόντος θα θεωρείται ως παραγωγός του, εκτός αν ενημε¬ 
ρώσει το ζημιωθέντα εντός εύλσγης προθεσμίας, για την ταυτότητα του παρα¬ 
γωγού ή εκείνου, που του προμήθευσε το προϊόν. Το ίδιο ισχύει, όταν πρόκειται 
γιά ειααγόμενο προϊόν, εάν η ταυτότητα του εισαγωγέα δεν αναγράφεται στο 
προϊόν, ακόμα και αν αναφέρεται η επωνυμία του παραγωγού. 

2. α) «Προϊόν», κατά την έννοια του παρόντος νόμου, θεωρείται κάθε κινητό, 
ακόμα και αν είναι ενσωματωμένο σε άλλο κινητό ή ακίνητο, ως προϊόν θεωρεί¬ 
ται και η ηλεκτρική ενέργεια με οποιαδήποτε μορφή και αν εκδηλώνεται. Εξαι¬ 
ρούνται οι γεωργικές πρώτες ύλες και τα προϊόντα κυνηγίου. 

β) «Γεωργικές πρώτες ύλες», κατά την έννοια του παρόντος νόμου, θεωρού¬ 
νται τα προϊόντα του εδάφους, της κτηνοτροφίας και της αλιείας, εκτός αν έχουν 
υποστεί πρώτη μεταποίηση. 

3. Ως ελαττωματικό θεωρείται ένα προϊόν, εάν δεν εμπεριέχει την ασφάλεια 
που δικαιούται κανείς να αναμένει, λαμβανομένων υπόψη των προδιαγραφών 
κατασκευής του και όλων των περιστάσεων, ιδίως: 

α) του τρόπου παρουσίασης του προϊόντος, 

β) της ευλόγως αναμενόμενης χρησιμοποίησής του, 

γ) του χρόνου κατά τον οποίο το προϊόν τέθηκε σε κυκλοφορία. 

Ένα προϊόν δεν μπορεί να θεωρηθεί ως ελαττωματικό απλώς και μόνο επειδή 
μεταγενέστερα από αυτό τέθηκε σε κυκλοφορία ένα άλλο πιο προηγμένης τεχνο¬ 
λογίας. 

4. «Ζημία», κατά την έννοια του άρθρου 7, σημαίνει: 

α) ζημία λόγω θανάτου ή σωματικών βλαβών, περιλαμβανομένων και των 
ζημιών τρίτων προσώπων, σύμφωνα με τις διατάξεις των άρθρων 928-930 
Α.Κ., 

β) ζημία ή καταστροφή κάθε περιουσιακού στοιχείου, εκτός από το ίδιο το 
ελαττωματικό προϊόν, με την προϋπόθεση ότι το περιουσιακό αυτό στοιχείο: 

ΐ) είναι από εκείνα, που κατά κανόνα προορίζονται για ιδιωτική χρήση ή κα¬ 
τανάλωση και 

ϋ) χρησιμοποιήθηκε από το ζημιωθέντα κυρίως για ιδιωτική χρήση ή κατα¬ 
νάλωση και 

ϋΐ) η ζημία υπερβαίνει τις πενήντα χιλιάδες (50.000) δραχμές, γ) ηθική 
βλάβη. 


• Άρθρο 9 

Απόδειξη ζημίας 

Ο ζημιωθείς υποχρεούται να αποδείξει τη ζημία, το ελάττωμα, καθώς και 
την αιτιώδη συνάφεια μεταξύ ελαττώματος και ζημίας. 


Άρθρο 10 

Απαλλαγή από την ευθύνη 

Ο παραγωγός δεν ευθύνεται, σύμφωνα με το παρόν κεφάλαιο, αν αποδείξει: 

α) ότι δεν έθεσε το προϊόν σε κυκλοφορία, ή 

β) ότι, λαμβανομένων υπόψη των περιστάσεων, πιθανολογείται άτι το ελάτ¬ 
τωμα που προκάλεσε τη ζημία δεν υπήρχε όταν ο παραγωγός έθεσε το προϊόν σε 
κυκλοφορία, ή να εμφανίστηκε αργότερα, ή 

γ) ότι ούτε κατασκεύασε το προϊόν αποβλέποντας στην πώληση ή σε οποιαδή¬ 
ποτε άλλη μορφή διανομής με οικονομικό σκοπό ούτε το κατασκεύασε ή το διέ¬ 
νειμε στα πλαίσια της επαγγελματικής του δραστηριότητας, ή 

δ) ότι το ελάττωμα οφείλεται στο ότι το προϊόν κατασκευάστηκε σύμφωνα με 
αναγκαστικούς κανόνες δικαίου που θεσπίστηκαν από δημόσια αρχή, ή 


ε) ότι όταν έθεσε το προϊόν σε κυκλοφορία δικαιολογημένα δεν εγνώριζε ούτε 
μπορούσε να γνωρίζει την ύπαρξη του ελαττώματος, ή 

στ) ότι το ελάττωμα, εάν πρόκειται για κατασκευή συστατικού μέρους, μπο¬ 
ρεί να αποδοθεί στη σχεδίαση του προϊόντος, στο οποίο έχει ενσωματωθεί το συ¬ 
στατικά, ή στις οδηγίες που παρέαχε ο κατασκευαστής του τελικού προϊόντος. 

Άρθρο 11 
Συνυπεύθυνοι 

Εάν με βάση τις διατάξεις του παρόντος κεφαλαίου δύο ή περισσότερα πρό¬ 
σωπα ευθύνονται για την ίδια ζημία, τα πρόσωπα αυτά ευθύνονται εις ολόκλη¬ 
ρον απέναντι του καταναλωτή και έχουν κατ’ αλλήλων δικαίωμα αναγωγής, 
αναλόγως προς τη συμμετοχή τους στην επέλευση της ζημίας. 

Άρθρο 12 

Μείωση ή άρση της ευθύνης 

1. Υπό την επιφύλαξη των ιαχυουσών διατάξεων σχετικά με το δικαίωμα 
αναγωγής, η ευθύνη του παραγωγού απέναντι του καταναλωτή δεν μειώνεται, 
εάν η ζημία οφείλεται σωρευτικά σε ελάττωμα του προϊόντος και σε πράξη ή πα¬ 
ράλειψη τρίτου. 

2. Η ευθύνη του παραγωγού δύναται να μειωθεί ή να αρθεί, λαμβανομένων 
υπόψη όλων των περιστάσεων, όταν η ζημία οφείλεται σωρευτικά σε ελάττωμα 
του προϊόντος και σε υπαιτιότητα του ζημιωθέντος ή προσώπου, για τις πράξεις 
του οποίου ευθύνεται ο ζημιωθείς, κατ’ εφαρμογή του άρθρου 300 Α.Κ.. 


Άρθρο 13 

Απαγόρευση απαλλακτικών ρητρών 

Κάθε ρήτρα περί περιορισμού ή απαλλαγής του παραγωγού από την ευθύνη 
του είναι άκυρη. 

Άρθρο 14 

Ανώτατο όριο ευθύνης 


Η ευθύνη του παραγωγού για αποζημιώσεις λόγω θανάτου ή σωματικών 
βλαβών οφειλόμενων σε πανομοιότυπα προϊόντα με το ίδιο ελάττωμα περιορίζε¬ 
ται σε συνολικό ποσό των δραχμών 7.203.840.000, των σχετικών αξιώσεων 
περιοριζομένων αναλογικά. 


Άρθρο 15 

Παραγραφή και αποσβεστική προθεσμία 

1. Οι αξιώσεις που προκύπτουν από το παρόν κεφάλαιο παραγράφονται μετά 
πάροδο τριών ετών, από την ημέρα που ο ζημιωθείς έλαβε γνώση ή όφειλε να 
είχε λάβει γνώση της ζημίας του ελαττώματος κοκ της ταυτότητας του παρα¬ 
γωγού. Κατά τα λοιπά εφαρμόζονται οι διατάξεις του Α.Κ. περί παραγραφής, 
συμπεριλαμβανομένων των διατάξεων περί αναστολής και διακοπής της παρα- 
γραφής. 

2. Τα δικαιώματα που παρέχονται στο ζημιωθέντα από το παρόν κεφάλακο 
αποσβέννυνται μετά πάροδο δέκα (10) ετών από την ημερομηνία, κατά την 
οποία ο παραγωγός έθεσε σε κυκλοφορία το συγκεκριμένο προϊόν που προξένησε 
τη ζημία, εκτός αν εν τω μεταξύ ο ζημιωθείς άσκησε αγωγή κατά του παραγω¬ 
γού. 

Άρθρο 16 

Παράλληλη εφαρμογή διατάξεων 

Το παρόν κεφάλαιο δεν θίγει τα δικαιώματα που ενδέχεται να έχει ο ζημιω¬ 
θείς βάσει των διατάξεων περί συμβατικής ή εξωσυμβατικής ευθύνης ή βάσει 
ειδικού καθεστώτος ευθύνης, που τυχόν είχε τεθεί σε ισχύ μέχρι 30 Ιουλίου 
1988. 


Άρθρο 17 

Πεδίο εφαρμογής των διατάξεων του παρόντος κεφαλαίου 

Το παρόν κεφάλαιο δεν εφαρμόζεται: 

α) σε περίπτιοση ζημίας οφειλόμενης σε πυρηνικά ατυχήματα καλυπτόμενα 
από διεθνείς συμβάσεις που έχουν επικυρωθεί με νόμο, 

β) για προϊόντα που τέθηκαν σε κυκλοφορία πριν από την 22-4-1988. 

ΚΕΦΑΛΑΙΟ ΤΕΤΑΡΤΟ 

ΠΑΡΑΠΛΑΝΗΤΙΚΗ ΚΑΙ ΑΘΕΜΙΤΗ ΔΙΑΦΗΜΙΣΗ 
Άρθρο 18 

Έννοια διαφήμισης, παραπλανητικής διαφήμισης, αθέμιτης διαφήμισης 

1. «Διαφήμκση» κατά την έννοια του νόμου αυτού είναι κάθε ανακοίνωση που 
γίνεται στα πλαίσια εμπορικής, βιομηχανικής, βιοτεχνικής ή επαγγελματικής 
δραστηριότητας με σκοπό την προώθηση της διάθεσης αγαθών ή υπηρεσιών, 
συμπεριλαμβανομένων των ακινήτων και των εν γένει δικαιωμάτων και των 
υποχρεώσεων. 

2. «Παραπλανητική διαφήμιση» είναι κάθε διαφήμιση, το περιεχόμενο ή η 
μορφή της οποίας με οποιονδήποτε τρόπο παραπλανά ή ενδέχεται να παραπλα- 

νήσει τα πρόσωπα, στα οποία απευθύνεται ή στη γνώση των οποίων περιέρχεται 
και, εξαιτ'κχς της παραπλάνησης αυτής, ενδέχεται να επηρεάσει την οικονομική 
τους συμπεριφορά ή να βλάψει έναν ανταγωνιστή. 

3. «Αθέμιτη διαφήμιση» είναι κάθε διαφήμιση που προσβάλλει τα χρηστά ήθη 
ή προβλέπεται στο άρθρο 20. 

Άρθρο 19 

Παραπλανητική διαφήμιση 

1. Για να κριθεί αν μία διαφήμιση είναι παραπλανητική, λαμβάνονται υπόψη 
όλα τα στοιχεία της και ιδίως οι ενδείξεις σχετικά με: 

α) τα χαρακτηριστικά γνωρίσματα των αγαθών ή υπηρεσιών, όπως η δυνα¬ 
τότητα διάθεσης, η φύση, η εφαρμογή, η σύνθεση, η μέθοδος και η ημερομηνία 
κατασκευής ή παροχής (των υπηρεσιών), η καταλληλότητα, η χρήση, η ποσό¬ 
τητα, οι προδιαγραφές, η γεωγραφική καταγωγή ή η εμπορική προέλευση και 
τα ιδιαίτερα γνωρίσματα, επιστημονικά ή τεχνολογικά δεδομένα και τα αναμε¬ 
νόμενα από τη χρήση τους αποτελέσματα ή τα αποτελέσματα των δοκιμών ή 
ελέγχων, 

β) την τιμή ή τον τρόπο διαμόρφωσής της και τους όρους, υπό τους οποίους 
παρέχονται τα αγαθά και οι υπηρεσίες, όπως οι όροι πληρωμής ή πίστωσης, πα¬ 
ράδοσης, ανταλλαγής, επιστροφής, επισκευής, συντήρησης και εγγύησης και 
γ) την ιδιότητα, τα χαρακτηριστικά γνωρίσματα και τα δικαιώματα του δια¬ 
φημιζόμενου, όπως η ταυτότητα και η περιουσία του, οι ικανότητες και τα δικαι¬ 
ώματα βιομηχανικής, εμπορικής ή πνευματικής ιδιοκτησίας, τα βραβεία και οι 
διακρίσεις του. 

2. Παραπλανητική λογίζεται και κάθε διαφήμιση, όταν: 

α) η πειστικότητά της βασίζεται στη μαρτυρία προσώπων στα οποία αποδίδε¬ 
ται (ανύπαρκτη επιστημονική ιδιότητα, ειδικότητα ή αυθεντία, 

β) εμφανίζεται με τη μορφή δημοσιογραφικής έρευνας, σχολίου ή επιστημονι¬ 
κής ανακοίνωσης, χωρίς να δηλώνεται ρητά ή κατά τρόπο ευδιάκριτο ότι πρό¬ 
κειται για διαφήμιση, ή 

γ) περιέχει επιστημονικούς όρους ή ιδιωματισμούς, αποτελέσματα ερευνών ή 
περικοπές κειμένων επιστημονικού ή τεχνικού χαρακτήρα με σκοπό να προσδώ- 
σει στη διαφημιστική ανακοίνωση μία επιστημονική βάση που δεν ανταποκρίνε- 
ται στην πραγματικότητα. · 

Άρθρο 20 
Αθέμιτη διαφήμιση 

Αθέμιτη είναι ιδίως: 

α) Κάθε έμμεση διαφήμιση, δηλαδή κάθε διαφήμιση που δεν προβάλλει ευ¬ 
θέως τις επιχειρήσεις ή τα προϊόντα που επιδιώκει να διαφημίσει, αλλά προβάλ¬ 
λει διαφορετικά στοιχεία, χωρίς η προβολή αυτή να αποτελεί νοηματικά αναπό¬ 
σπαστο τμήμα του διαφημιστικού μηνύματος. 

β) Καπηλεύεται εθνικά θέματα και προσωπικότητες, την εθνική πολιτιστική 
και πνευματική κληρονομιά, τη θρησκευτική παράδοση, τα εθνικά σύμβολα και 
τα σύμβολα της Ε.Ο.Κ. ή άλλων διεθνών οργανισμών. 

γ) Κάθε διαφήμιση που διακρίνει μειωτικά κοινωνικές ομάδες με βάση το 
φύλο, τη φυλή, το θρήσκευμα, την εθνικότητα, τις πολιτικές πεποιθήσεις, την 
ηλικία, τις φυσικές ή διανοητικές ιδιαιτερότητες και γενικότερα προσβάλλει την 
ανθρώπινη αξιοπρέπεια. 

δ) Έχει σκοπό ή είναι πρόσφορη να προκαλέσει ανησυχία ή φόβο ή να εκμε¬ 
ταλλευτεί τα συναισθήματα αυτά ή τις προλήψεις ή την απειρία των καταναλω¬ 
τών. 

ε) Μπορεί να προκαλέσει ηθική, πνευματική ή ψυχική φθορά στα παιδιά ή να 
τα παρασύρει σε επικίνδυνη για τα ίδια ή για το κοινωνικό σύνολο συμπεριφορά. 

στ) Προκαλεί υπερβολικό δελεασμό προς αγορά και εκμεταλλεύεται κατά 
τρόπο ανάρμοστο την τάση του κοινού για τυχερά παιχνίδια και εύκολο κέρδος. 

ζ) Αποσκοπεί ή έχει ως αποτέλεσμα τη μείωση του ανταγωνιστή, της καλής 
του φήμης ή των προϊόντων του, χρησιμοποιώντας ψευδείς ή συκοφαντικές δη¬ 
λώσεις. 

η) Επικαλείται στοιχεία υπεροχής του διαφημιζόμενου προϊόντος σε σχέση με 
άλλα ομοειδή, ενώ τα στοιχεία αυτά δεν είναι ουσιώδη ή δεκτικά σύγκρισης ή 
απόδειξης. 

θ) Προκαλεί στην αγορά σύγχυση μεταξύ του διαφημιζομένου και ανταγωνι¬ 
στή του ή μεταξύ των προϊόντων ή των υπηρεσιών του διαφημιζομένου και εκεί¬ 
νων του ανταγωνιστή του. 

Άρθρο 21 

Δικαστική προστασία, εκούσιος έλεγχος 

1. Απαγορεύεται η παραπλανητική και η αθέμιτη διαφήμιση. Με αγωγή 
οποιοσδήποτε έχει έννομο συμφέρον το αρμόδιο δικαστήριο διατάσσει την παύση 
της παραπλανητικής και αθέμιτης διαφήμισης και την παράλειψή της στο μέλ¬ 
λον. Επίσης μπορεί να απαγορεύσει την παραπλανητική και αθέμιτη διαφήμιση 
σε περίπτωση που αυτή δεν έχει ακόμη περιέλθει σε γνώση του κοινού, επίκειται 
όμως η δημοσίευσή της. Σε κάθε περίπτωση η παραπάνω δικαστική απαγό¬ 
ρευση χωρεί και αν δεν αποδεικνύεται ζημία ή πραγματική βλάβη ούτε δόλος ή 
αμέλεια εκ μέρους του διαφημιζομένου. 


2. Για να εξαλειφθούν τα συνεχιζόμενα αποτελέσματα της παραπλανητικής 
και αθέμιτης διαφήμισης το αρμόδιο δικαστήριο δύναται, εφ’ όσον έχει διατα- 
χθεί με οριστική απόφαση παύση της διαφήμισης αυτής: 

α) Να διατάξει δημοσίευση της απόφασής του ή αποσπάσματος της και με τον 
τρόπο που θεωρεί αναγκαίο. 

β) Να διατάξει επί πλέον τη δημοσίευση αντίστοιχης διορθωτικής διαφήμι¬ 
ση;· 

3. Δεν αποκλείεται ο εκούσιος έλεγχος της παραπλανητικής και αθέμιτης 
διαφήμισης από αυτόνομους οργανισμούς. Δεν αποκλείεται επίσης η προσφυγή 
προσώπων ή οργανώσεων σε οργανισμούς αυτού του είδους, εφ’ όσον υπάρχουν 
και άλλες διαδικασίες που μπορούν να κινηθούν ενώπιόν τους, εκτός των δικα¬ 
στικών διαδικασιών, οι οποίες αναφέρσνται στο παρόν άρθρο. 

4. Απαγορεύεται η τηλεοπτική μετάδοση διαφημιστικών μηνυμάτων για τα 
παιδικά παιχνίδια προ της 23ης ώρας, καθώς και η προβολή πριν, κατά τη 
διάρκεια και μετά από τις παιδικές εκπομπές σκηνών από τηλεοπτικά έργα που 
δύνανται να επιδράσουν δυσμενώς στο χαρακτήρα και στη συμπεριφορά των μι¬ 
κρών τηλεθεατών. 

Οι διατάξεις των προηγούμενων παραγράφων ισχύουν και στην προκειμένη 
περίπτωση. 

ΚΕΦΑΛΑΙΟ ΠΕΜΠΤΟ 
ΓΕΝΙΚΟΙ ΟΡΟΙ ΣΥΝΑΛΛΑΓΩΝ 

Άρθρο 22 

Κατάρτιση και διατύπωση 

1. «Γενικοί Όροι Συναλλαγών (ΓΟΣ)» είναι όροι που έχουν διατυπωθεί εκ 
των προτέρων για απροσδιόριστο αριθμό συμβάσεων προμηθευτή ή προμηθευ¬ 
τών με καταναλωτές. 

2. Οι Γενικοί Όροι Συναλλαγών πρέπει να είναι σαφείς, συγκεκριμένοι και 
διατυπωμένοι απλά, ώστε να μπορεί ο μέσος καταναλωτής να καταλάβει το 
νόημά τους. 

3. Γενικοί Όροι Συναλλαγών, που καταρτίζονται στην Ελλάδα και προορίζο¬ 
νται για συναλλαγές στην Ελλάδα, πρέπει να είναι διατυπωμένοι στην ελληνική 
γλώσσα. 

4. Έντυποι Γενικοί Όροι Συναλλαγών πρέπει να εκτυπώνοντοίι ευανάγνω¬ 
στα σε εμφοηιές μέρος του εγγράφου, στο οποίο περιέχονται. 

Άρθρο 23 
ίσχύς 

1. Για να ισχύσουν σε μία σύμβαιση Γ ενικοί Όροι Συναλλαγών πρέπει να πε¬ 
ριλαμβάνονται στο κύριο αποδεικτικό έγγραφο της σύμβασης ή να γίνει ειδική 
οιναφορά σ’ αυτούς από τον προμηθευτή όταν περιλαμβάνονται σε παρεπόμενα 
έγγραφα της σύμβασης, όπως είναι ιδίως τα τιμολόγια, παντός είδους εισιτήρια 
κ.ά. ή να είναι εκτεθειμένοι στο κατάστημα και στον άλλο τυχόν τόπο, όπου αυ- 
νάπτεται η σύμβαση, κατά τρόπο απόλυτα εμφανή στους συναλλασσομέ- 
νους. 

φ 

2. Είναι ανίσχυρη η παραπομπή σε Γενικούς Όρους Συναλλαγών της προη¬ 
γούμενης παραγράφου, σε άλλα έγγραφα ή στοιχεία, τα οποία δεν τίθενται στη 
διάθεση του καταναλωτή πριν ή τουλάχιστον κατά το χρόνο της σύμβασης. 

Άρθρο 24 

Ερμηνευτικοί κανόνες 

1. Κατά την ερμηνεία των Γενικών Όρων Συναλλαγών πρέπει να λαμβάνο- 
νται υπόψη τα συμφέροντα αμφότερων των ενδιαφερομένων πλευρών. 

2. Σε περίπτωση αμφιβολίας οι Γενικοί Όροι Συναλλαγών ερμηνεύονται 
υπέρ του καταναλωτή. 

3. Ειδικοί όροι, που συμφωνήθηκαν με διαπραγμάτευση των συμβαλλομέ- 
νων στη σύμβαση, υπερισχύουν των Γενικών Όρων Συναλλαγών όταν είναι ευ¬ 
νοϊκότεροι για τον καταναλωτή. 

Άρθρο 25 

(, 

Καταχρηστικοί Γενικοί Όροι Συναλλαγών 

1. Απαγορεύεται να χρησιμοποιηθούν σε μία σύμβαση με καταναλωτή κατα¬ 
χρηστικοί Γενικοί Όροι Συναλλαγών. 

2. Καταχρηστικός είναι κάθε Γ ενικός Όρος Συναλλαγών ή συνδυασμός Γ ενι¬ 
κών Όρων Συναλλαγών, που έχει ως αποτέλεσμα τη διατάραξη της ισορροπίας 
του συνόλου των δικαιωμάτων και υποχρεώσεων των συμβαλλομένων σε βάρος 
του καταναλωτή. 

3. Καταχρηστικοί Γενικοί Όροι Συναλλαγών είναι ιδίως: 

α) Όροι, που αποκλείουν ή περιορίζουν τις συμβατικές υποχρεώσεις ή την εκ 
του νόμου ευθύνη του προμηθευτή. 

β) Όροι, με τους οποίους ο προμηθευτής απαλλάσσεται από την ευθύνη του 
για δόλο ή βαρεία αμέλεια του ίδιου ή των βοηθών του εκπλήρωσης της σύμβα¬ 
σης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ) Όροι, με τους οποίους αποκλείεται ή περιορίζεται η ευθύνη του προμη¬ 
θευτή για κρυμμένα ελαττώματα του πράγματος. 

8) Όροι, με τους οποίους ο προμηθευτής αποκλείει ή περιορίζει την ευθύνη 
του για κάθε βλάβη, καταστροφή ή αφαίρεση των πραγμάτων που του εμπι¬ 
στεύτηκε ο καταναλωτής για φύλαξη, συντήρηση ή επισκευή, εκτός από τις πε¬ 
ριπτώσεις, στις οποίες η ζημία οφείλεται στον Ιδιο τον καταναλωτή ή στην ιδιά- 
ζουσα φύση του πράγματος ή σε ανώτερη βία. 

ε) Όροι, με τους οποίους προβλέπεται η μετάθεση της ευθύνης του πωλητή ή 
του εισαγωγέα αποκλειστικά στον παραγωγό του αγαθού ή σε άλλον. 

στ) Όροι, που παρέχουν στον προμηθευτή χωρίς εύλογη αιτία υπερβολικά 
μεγάλη προθεσμία αποδοχής της πρότασης του καταναλωτή για σύναψη σύμ¬ 
βασης. 

ζ) Όροι, με τους οποίους ορίζεται ότι η δήλωση για τη μη αυτόματη ανανέ¬ 
ωση πρέπει να γίνεται σε προθεσμία προ της λήξης της σύμβασης υπερβολικά 
μεγάλη για τον καταναλωτή ή υπερβολικά σύντομη για τον προμηθευτή. 

η) Όροι, με τους οποίους η προθεσμία καταγγελίας της σύμβασης ορίζεται 
υπερβολικά μεγάλη για τον καταναλωτή ή υπερβολικά σύντομη για τον προμη¬ 
θευτή. 

θ) Όροι, που συνεπάγονται την παράταση ή ανανέωση της σύμβασης για 
χρονικό διάστημα υπερβολικά μεγάλο, ο» ο καταναλωτής δεν δηλώσει αντίθετη 
βούληση πριν από καθορισμένο χρόνο. 

ι) Όροι, με τους οποίους δίνεται στον προμηθευτή το δικαίωμα να λύσει ή να 
τροποποιήσει μονομερώς τη σύμβαση χωρίς εύλογη αιτία. 

ια) Όροι, με τους οποίους δίνεται στον προμηθευτή το δικαίωμα να ορίζει μο¬ 
νομερώς το χρόνο εκπλήρωσης της παροχής του. 

ιβ) Όροι, με τους οποίους δίνεται στον προμηθευτή το δικαίωμα να καθορίζει 
ή να αυξάνει το τίμημα με κριτήρια που δεν είναι καθορισμένα ειδικά στη σύμ¬ 
βαση και δεν είναι εύλογα. 

ιγ) Όροι, με τους οποίους δίνεται στον προμηθευτή το δικαίωμα να κρίνει μο¬ 
νομερώς αν η παροχή του είναι σύμφωνη με τη σύμβαση. 

ιδ) Όροι, με τους οποίους ορίζεται ότι τα αγαθά ή οι υπηρεσίες που αναλαμ¬ 
βάνει να προμηθεύσει ο προμηθευτής δεν είναι υποχρεωτικό να ανταποκρίνονται 
στις ουσιώδεις για τον καταναλωτή προδιαγραφές ή στο δείγμα ή στην ειδική 
χρήση που προσδιόρισε ο καταναλωτής και αποδέχτηκε ο προμηθευτής ή, εν ελ¬ 
λείψει τέτοιου προσδιορισμού, στη συνήθη χρήση τους. 

ιε) Όροι, που συνεπάγονται παραίτηση του καταναλωτή από τα νόμιμα ή 
συμβατικά δικαιώματά του σε περίπτωση μη εκπλήρωσης ή μη σωστής εκπλή¬ 
ρωσης της παροχής από μέρους του προμηθευτή, ιδίως όροι που αποκλείουν το 
δικαίωμα υπαναχώρησης του καταναλωτή σε περίπτωση υπερημερίας του προ¬ 
μηθευτή ή περιορίζουν την εκ του νόμου ευχέρεια του καταναλωτή να μην εκτε- 
λέσει τη σύμβαση. 

ιστ) Όροι, με τους οποίους απαγορεύεται στον καταναλωτή να αναβάλει εν 
μέρει ή εν όλω την πληρωμή του τιμήματος όταν ο προμηθευτής δεν εκπληρώνει 
τις υποχρεώσεις του. 

ιζ) Όροι, με τους οποίους ο καταναλωτής υποχρεώνεται να προκαταβάλει 
υπερβολικά μεγάλο μέρος του τιμήματος πριν αρχίσει η εκτέλεση της σύμβασης 
από τον προμηθευτή. 

ιη) Όροι, με τους οποίους επιβάλλεται στον καταναλωτή που πιστώθηκε με 
το τίμημα αγαθών ή υπηρεσιών να εκδώσει για το τίμημα μεταχρονολογημένη 
επιταγή. 

ιθ) Όροι, με τους οποίους ο καταναλωτής παραιτείται από τις ενστάσεις του 
κατά τρίτου που διαδέχεται τον προμηθευτή στη σχέση με τον καταναλωτή. 

κ) Όροι, με τους οποίους απαγορεύεται στον καταναλωτή να προτείνει για 
συμψηφισμό με υποχρεώσεις του από τη σύμβαση ομοειδείς απαιτήσεις του 
κατά του προμηθευτή. 

κα) Όροι, με τους οποίους ο καταναλωτής φέρεται ότι βεβαιώνει ότι γνωρίζει 
όρους της σύμβασης ή την κατάσταση των προμηθευόμενων πραγμάτων ή την 
ποιότητα των υπηρεσιών, ενώ πραγματικά το αγνοεί. 

κβ) Όροι, με τους οποίους επιτρέπεται στον προμηθευτή να ζητήσει από τον 
καταναλωτή υπέρμετρες εγγυήσεις για την καλή εκτέλεση της σύμβασης. 

κγ) Όροι, με τους οποίους ορίζεται υπερβολικά σύντομο το χρονικό διά¬ 
στημα, μέσα στο οποίο ο καταναλωτής οφείλει με ποινή απαραδέκτου να υποβά¬ 
λει στον προμηθευτή τα παράπονα ή να εγείρει τις αξιώσεις του. 

κδ) Όροι, με τους οποίους χωρίς εύλογη αιτία επιφυλάσσεται στον προμη¬ 
θευτή κατ’ αποκλειστικότητα η συντήρηση ή οι επισκευές του πράγματος που 
πούλησε στον καταναλωτή ή η προμήθεια των απαιτούμενων ανταλλακτι¬ 
κών. 

κε) Όροι, με τους οποίους επιβάλλεται στον καταναλωτή, σε περίπτωση μη 
σωστής εκπλήρωσης της αντιπαροχής, υπέρμετρη οικονομική επιβάρυνση. 

κστ) Όροι, με τους οποίους αποκλείεται η υπαγωγή των εκ της συμβάσεως 
διαφορών στα κατά νόμο αρμόδια δικαστήρια με πρόβλεψη ειδικών δικαιοδο¬ 
σιών ή διαιτησίας. 

κζ) Όροι, με τους οποίους προβλέπεται ότι το βάρος της απόδειξης που κανο¬ 
νικά έχει ο προμηθευτής αντιστρέφεται σε βάρος του καταναλωτή. 


Άρθρο 26 

Ακυρότητα Γενικών Όρων Συναλλαγών 

1. Καταχρηστικοί Γενικοί Όροι Συναλλαγών, που έχουν περιληφθεί σε σύμ¬ 
βαση με καταναλωτή, είναι ανίσχυροι, χωρίς να παραβλάπτεται το κύρος ολό¬ 
κληρης της σύμβασης. 

2. Καταχρηστικοί Γενικοί Όροι Συναλλαγών μπορεί να μη θεωρηθούν ανί¬ 
σχυροι, αν οι δυσμενείς επιπτώσεις για τον καταναλωτή αντισταθμίζονται ικανο¬ 
ποιητικά από άλλους όρους ή από το σύνολο των όρων της σύμβασης. 

ΚΕΦΑΛΑΙΟ ΕΚΤΟ 

ΣΥΝΑΨΗ ΣΥΜΒΑΣΕΩΝ ΕΚΤΟΣ ΕΜΠΟΡΙΚΟΥ 
ΚΑΤΑΣΤΗΜΑΤΟΣ 

Άρθρο 27 
Πεδίο εφαρμογής 

1. Το παρόν κεφάλαιο εφαρμόζεται: 

α) στις συμβάσεις προμήθειας αγαθών ή παροχής υπηρεσιών από προμη¬ 
θευτή προς καταναλωτή, οι οποίες συνάπτονται: 

ι) κατά τη διάρκεια εκδρομής που οργανώνεται από τον προμηθευτή εκτός 
του καταστήματός του ή ιι) κατά τη διάρκεια επίσκεψης του προμηθευτή στο 
σπίτι ή στον τόπο εργασίας του ίδιου ή άλλου καταναλωτή,όταν η επίσκεψη δεν 
γίνεται μετά από ρητή αίτηση του καταναλωτή. 

β) Στις συμβάσεις για την προμήθεια άλλων αγαθών ή υπηρεσιών, εκτός από 
εκείνα, για τα οποία ο καταναλωτής ζήτησε την επίσκεψη του προμηθευτή, εφ’ 
όσον κατά το χρόνο που ο καταναλωτής ζητούσε την επίσκεψη αυτή δεν γνώριζε 
ή δεν όφειλε να γνωρίζει ότι η προμήθεια αυτών των άλλων αγαθών ή υπηρε¬ 
σιών συγκαταλέγεται στις επαγγελματικές δραστηριότητες του προμηθευτή. 

γ) Στις συμβάσεις, κατά τις οποίες ο καταναλωτής υπέβαλε προσφορά υπό 
συνθήκες ανάλογες με τις συνθήκες των περιπτώσεων α’ ή β’, έστω και αν η 
υποβολή της προσφοράς δεν δέσμευε τον καταναλωτή μέχρι την αποδοχή της 
από τον προμηθευτή. 

δ) Στις συμβατικές προσφορές, τις οποίες υποβάλλει ο καταναλωτής υπό συν¬ 
θήκες ανάλογες με τις συνθήκες των περιπτώσεων α’ ή β’, εφ’ όσον ο καταναλω¬ 
τής δεσμεύεται από την προσφορά του. 

2. Στις ενέργειες του προμηθευτή περιλαμβάνονται και οι ενέργειες κάθε προ¬ 
σώπου που ενεργεί εξ ονόματος ή για λογαριασμό ενός προμηθευτή. 

Άρθρο 28 

Εξαιρέσεις 

Οι διατάξεις του παρόντος κεφαλαίου δεν εφαρμόζονται: 

1. Στις συμβάσεις, στις οποίες το αντίτιμο δεν υπερβαίνει τις 12.000 δραχ¬ 

μή· 

2. Στις συμβάσεις γιά την κατασκευή, πώληση και μίσθωση ακινήτων ή στις 
συμβάσεις που αφορούν άλλα δικαιώματα σχετικά με ακίνητα. Εν τούτοις οι 
συμβάσεις προμήθειας αγαθών για την ενσωμάτωσή τους σε ακίνητα ή οι συμ¬ 
βάσεις για την επισκευή ακινήτων εμπίπτουν στο πεδίο εφαρμογής του παρό¬ 
ντος κεφαλαίου. 

3. Στις συμβάσεις για την προμήθεια τροφίμων, ποτών ή άλλων αγαθών, 
που προορίζονται για την τρέχουσα οικιακή κατανάλωση και τα οποία προμη¬ 
θεύουν διανομείς σε τακτά ή συχνά διαστήματα. 

4. Στις συμβάσεις για την προμήθεια αγαθών ή υπηρεσιών, με την προϋπό¬ 
θεση ότι πληρούνται οι τρεις ακόλουθοι όροι: 

ϊ) η σύμβαση συνάπτεται βάσει καταλόγου του προμηθευτή, τον οποίο ο κα¬ 
ταναλωτής είχε την ευκαιρία να συμβουλευτεί χωρίς να είναι παρών ο αντιπρό¬ 
σωπος του προμηθευτή, 

ϋ) προβλέπεται η εξακολούθηση της επαφής ανάμεσα στον αντιπρόσωπο του 
προμηθευτή και τον καταναλωτή όσον αφορά τη συγκεκριμένη ή άλλη μεταγε¬ 
νέστερη συναλλαγή, 

ίΐΐ) τόσο ο κατάλογος, όσο και η σύμβαση πληροφορούν με σαφήνεια τον κα¬ 
ταναλωτή ότι έχει το δικαίωμα να επιστρέψει τα αγαθά στον προμηθευτή μέσα 
σε χρονικό διάστημα όχι κατώτερο των επτά ημερών από την παραλαβή τους ή 
να λύσει τη σύμβαση μέσα σε αυτό το χρονικό διάστημα, χωρίς να αναλαμβάνει 
οποιαδήποτε άλλη υποχρέωση, εκτός από μία εύλογη φροντίδα για τα αγαθά 
αυτά. 

5. Στις ασφαλιστικές συμβάσεις. 

6. Σε συμβάσεις σχετικές με αξιόγραφα. 

Άρθρο 29 

Σύναψη της σύμβασης 

1. Οι συμβάσεις του άρθρου 27 καταρτίζονται επί ποινή ακυρότητος με έγ¬ 
γραφο, στο οποίο πρέπει να αναφέρεται ότι ο καταναλωτής έχει δικαίωμα να 
υπαναχωρήσει από τη σύμβαση μέσα στο χρονικό διάστημα που ορίζει το άρθρο 
30. Στο έγγραφο αυτό, αντίγραφο του οποίου πρέπει να παραδοθεί κατά τη 

στιγμή της υπογραφής του στον καταναλωτή, πρέπει να περιλαμβάνονται επί- 
σης: 

α) το όνομα ή η επωνυμία και η πλήρης διεύθυνση του προμηθευτή και αυτού 
που συμβάλλεται στο όνομα και για λογαριασμό του προμηθευτή. Η μνεία αριθ¬ 
μού ταχυδρομικής θυρίδας δεν αρκεί, 

β) η ακριβής χρονολογία και η πλήρης διεύθυνση του τόπου κατάρτισης της 
σύμβασης, 

γ) η ακριβής περιγραφή της φύσης και των χαρακτηριστικών των εμπορευ¬ 
μάτων η υπηρεσιών, 

δ) οι όροι εκτέλεσης της σύμβασης και ιδίως ο τρόπος και ο χρόνος παράδο¬ 
σης των εμπορευμάτων ή παροχής υπηρεσιών, 

ε) η ολική επιβάρυνση του καταναλωτή και οι όροι πληρωμής, σε περίπτωση 
δε πίστωσης του τιμήματος ή πληρωμής με δόσεις, το πραγματικό επιτόκιο και 
το επιτρεπόμενο ανώτατο όριο επιτοκίων, 

στ) ο αριθμός του φορολογικού του μητρώου. 

2. Στο έγγραφο της παραγράφου 1 πρέπει να επισυνάπτεται υπόδειγμα του 
εγγράφου υπαναχώρησης του καταναλωτή, στο οποίο να περιλαμβάνονται ως 
στοιχεία προς συμπλήρωση όλα τα παραπάνω στοιχεία α-ε της προηγούμενης 
παραγράφου. 

Άρθρο 30 

Δικαίωμα υπαναχώρησης του καταναλωτή 

Ο καταναλωτής έχει το δικαίωμα να υπαναχωρήσει από τη σύμβαση, απο- 
στέλλσντας ειδοποίηση μέσα σε προθεσμία δέκα εργάσιμων ημερών αφότου πα¬ 
ρέλαβε το έγγραφο που αναφέρεται το άρθρο 29, εκτός αν στο έγγραφο αυτό 
προβλέπεται μακρύτερη προθεσμία. Η ειδοποίηση αρκεί να έχει παραδοθεί στον 
προμηθευτή ή να έχει αποσταλεί με συστημένη επιστολή πριν από τη λήξη της εν 
λόγω προθεσμίας. 

Άρθρο 31 

Συμβάσεις εξ αποστάσεως 

Σε περίπτωση κατάρτισης συμβάσεως εξ αποστάσεως (με αλληλογραφία, τη¬ 
λεφωνικά, τηλεγραφικά ή με άλλο τρόπο) ο προμηθευτής υποχρεούται επίσης να 
καταρτίσει το έγγραφο του άρθρου 29 και να το αποστείλει μαζί με το υπόδειγμα 
υπαναχώρησης στον καταναλωτή. Η προθεσμία υπαναχώρησης του κατανα¬ 
λωτή κατά το άρθρο 30 αρχίζει αφότου ο καταναλωτής παρέλαβε το έγγραφο. 

Άρθρο 32 

Υποχρέωση προς φύλαξη 

1. Σε περίπτωση που ο προμηθευτής παρέδωσε ή απέστειλε στον κατανα¬ 
λωτή το προϊόν που αποτελεί το αντικείμενο της σύμβασης για δοκιμή ή εξέ¬ 
ταση, η κατά το άρθρο 30 προθεσμία υπαναχώρησης αρχίζει από την παραλαβή 
του εγγράφου ή την τυχόν μεταγενέστερη παραλαβή του προϊόντος. 

2. Ο καταναλωτής δεν έχει ευθύνη θεματοφύλακα για το προϊόν, εκτός εάν 
την αποστολή του προϊόντος εζήτησε ο ίδιος. 

ΚΕΦΑΛΑΙΟ ΕΒΔΟΜΟ 
Η ΕΞΥΠΗΡΕΤΗΣΗ ΜΕΤΑ ΤΗΝ ΠΩΛΗΣΗ 

Άρθρο 33 

Δικαίωμα σε εγγύηση 

1. Σε περίπτωση προμήθειας καινουργών καταναλωτικών αγαθών που η 
χρήση τους παρουσιάζει σχετική διάρκεια (καταναλωτικά αγαθά διάρκειας) ο 
καταναλωτής έχει δικαίωμα σε γραπτή εγγύηση του προμηθευτή, η οποία να 
αναφέρει απαραιτήτους την επωνυμία και τη διεύθυνση της επαγγελματικής 
εγκατάστασης του προμηθευτή, το δικαιούχο, το προϊόν στο οποίο αναφέρεται η 
εγγύηση, το ακριβές περιεχόμενό της και τη διάρκειά της, η οποία πρέπει να εί¬ 
ναι εύλογη. 

2. Αν στο διάστημα που ισχύει η εγγύηση παρουσιαστεί στο αγαθό ελάτ¬ 
τωμα, που εμποδίζει την κανονική κατά τον προορισμό του χρήση και ο προμη¬ 
θευτής αρνείται ή βραδύνει αδικαιολόγητα την επισκευή του, ο καταναλωτής δι¬ 
καιούται να ζητήσει ή την αντικατάστασή του με νέο παρόμοιο αγαθό ή την ανα¬ 
στροφή της πώλησης. 

Άρθρο 34 

Συντήρηση 

1.0 προμηθευτής καινουργών καταναλωτικών αγαθών διάρκειας οφείλει να 
εξασφαλίζει στους καταναλωτές την συνεχή παροχή τεχνικών υπηρεσιών για τη 
συντήρηση και επισκευή τους για εύλογο χρονικό διάστημα, ανάλογο με τη συ¬ 
νήθη διάρκεια της ζωής τους. 

2. Για εύλογο χρονικό διάστημα ο προμηθευτής πρέπει να εξασφαλίζει επίσης 
στους καταναλωτές την ευχέρεια προμήθειας ανταλλακτικών και άλλων τυχόν 
ειδών, που απαιτούνται για τη χρήση των καταναλωτικών αγαθών διάρκειας 
σύμφωνα με τον προορισμό τους. 

3. Με αποφάσεις του Υπουργού Εμπορίου μπορεί να ορίζονται κατά κατηγο¬ 


ρίες και είδη αγαθών τα κατά τις παραπάνω παραγράφους 1 και 2 εύλογα χρο¬ 
νικά διαστήματα. 

ΚΕΦΑΛΑΙΟ ΟΓΔΟΟ 

ΣΥΛΛΟΓΟΙ ΚΑΙ. ΕΝΩΣΕΙΣ ΚΑΤΑΝΑΛΩΤΩΝ 

Άρθρο 35 
Ίδρυση και εποπτεία 

1. Για την προστασία και την προαγωγή των συμφερόντων τους οι κατανα¬ 
λωτές μπορούν να ιδρύουν συλλόγους και ενώσεις καταναλωτών. 

2. Οι σύλλογοι καταναλωτών συνιστώνται ως ενώσεις προσώπων ή ως σω¬ 
ματεία σύμφωνα με τις διατάξεις του Αστικού Κώδικα. 

3. Ενώσεις καταναλωτών μπορεί να συνιστώνται σε πόλεις άνω των 40.000 
κατοίκων από 1.000 τουλάχιστον φυσικά πρόσωπα και σε πόλεις κάτω των 
40.000 κατοίκων από 500 τουλάχιστον φυσικά πρόσωπα. Η ένωση καταναλω¬ 
τών αποκτά νομική προσωπικότητα με την καταχώρηση στα κατά το άρθρο 36 
του παρόντος νόμου Μητρώα Καταναλωτών εις οικείας Νομαρχίας της απόφα¬ 
σης του Υπουργού Εμπορίου, που διαπιστώνει τη συνδρομή των νόμιμων προϋ¬ 
ποθέσεων, για τη σύστασή της και τη νομιμότητα του καταστατικού της. 

4. Απαγορεύεται στους συλλόγους καταναλωτών να χρησιμοποιούν την ονο¬ 
μασία «Ένωση καταναλωτών». Οι παραβάτες τιμωρούνται κατά τις διατάξεις 
του άρθρου 176 του Ποινικού Κώδικα. 

5. Οι σύλλογοι καταναλωτών και οι ενώσεις καταναλωτών υπάγονται στην 
εποπτεία του Υπουργείου Εμπορίου. 

Άρθρο 36 

Μητρώα ενώσεων καταναλωτών 

1. Σε κάθε νομαρχία τηρείται μητρώο ενώσεων καταναλωτών, στο οποίο εγ- 
γράφονται οι ενώσεις καταναλωτών που συνιστώνται στη γεωγραφική περιοχή 
του νομού. 

2. Στο Υπουργείο Εμπορίου τηρείται συγκεντρωτικό μητρώο για όλες τις 
ενώσεις καταναλωτών της χώρας. 

3. Τα μητρώα ενώσεων καταναλωτών είναι δημόσια βιβλία. 

4. Με αποφάσεις του Υπουργού Εμπορίου, που δημοσιεύονται στην Εφημε¬ 
ρίδα της Κυβερνήσεως, ορίζονται οι λεπτομέρειες της εφαρμογής του παρόντος 
άρθρου. 

Άρθρο 37 
Σκοπός 

1. Οι σύλλογοι καταναλωτών και οι ενώσεις καταναλωτών έχουν ως απο¬ 
κλειστικό σκοπό την προστασία των ατομικών και συλλογικών συμφερόντων 
των καταναλωτών και παρέχουν σ’ αυτούς πληροφορίες, συμβουλές και κάθε εί¬ 
δους συνδρομή για την άσκηση των δικαιωμάτων τους ως καταναλωτών. Επί¬ 
σης λαμβάνουν μέτρα για την ενημέρωση και εκπαίδευση των καταναλωτών σε 
ζητήματα κατανάλωσης. Ιδίως παρέχουν στους καταναλωτές πληροφορίες σχε¬ 
τικά με τις τιμές, την ποιότητα, τους ελέγχους και την ασφάλεια των προϊόντων, 
που κυκλοφορούν ή πρόκειται να κυκλοφορήσουν στην αγορά, καθώς και των 
προσφερόμενων υπηρεσιών. 

2. Επί πλέον ειδικώς οι ενώσεις καταναλωτών: 

α) Υποβάλλουν στη δημόσια διοίκηση και στους οργανισμούς τοπικής αυτο¬ 
διοίκησης προτάσεις για κάθε είδους ζητήματα, που αφορούν στους καταναλω¬ 
τές. 

β) Παρίστανται υποχρεωτικά κατά τα ειδικότερα οριζόμενα στο άρθρο 39 στα 
όργανα και τα παντός είδους συμβούλια και επιτροπές της δημόσιας διοίκησης 
και των οργανισμών τοπικής αυτοδιοίκησης, για τη συζήτηση θεμιάτων που 
αφορούν στους καταναλωτές. 

γ) Προτείνουν στις επαγγελματικές οργανώσεις των προμηθευτών στην κα¬ 
τάρτιση κωδίκων επαγγελμιατικής δεοντολογίας και σχεδίων συμβάσεων-τύ- 
πων για τις συναλλαγές των μ^λών τους με καταναλωτές και καλούμενοι από 
τις οργανώσεις αυτές, συμμιετέχουν μιε εκπροσώπους τους στην κατάρτιση των 
εν λόγω κωδίκων και σχεδίων συμβάσεων-τύπων. 

Άρθρο 38 

Πόροι των συλλόγων και των ενώσεων καταναλωτών 

1. Πόροι των συλλόγων καταναλωτών και των ενώσεων των καταναλωτών 
είναι αποκλειστικά: 

α) οι συνδρομές των μελών τους, 

β) τα έσοδα από τα εκδιδόμιενα έντυποι, 

γ) ενδεχομένως επιχορήγηση από το κράτος ή επιχορήγηση από οργανι¬ 
σμούς τοπικής αυτοδιοίκησης, που κατανέμεται σ’ αυτές από την ομοσπονδία 
ενώσεων καταναλωτών υπό την εποπτεία του Εθνικού Συμβουλίου Καταναλω¬ 
τών μιε βάση τον αριθμώ των ενεργών μελών τους, τις ειδικές ανάγκες τους και 
το επιτελούμενο από αυτές έργο, 

δ) τυχόν επιχορηγήσεις από διεθνείς οργανισμούς. 

2. Απαγορεύεται απολύτως σε συλλόγους ή σε ενώσεις καταναλωτών η 
οποιουδήποτε είδους άμεση ή έμμεση λήψη οικονομακής παροχής από προμη- 

θευτές ή οργανώσεις προμηθευτών, καθώς και η ίδρυση καταναλωτικών συνε¬ 
ταιρισμών. Η παράβαση της διάταξης αυτής αποτελεί λόγο για τη διάλυση του 
συλλόγου ή της ένωσης. 

Άρθρο 39 

Εκπροσώπηση των καταναλωτών στα όργανα, τα συμβούλια και τις επιτροπές 
της δημόσιας διοίκησης και των οργανισμών τοπικής αυτοδιοίκησης 

Οι εκπρόσωποι των καταναλωτών, που καλούνται στα συμβούλια, τις επι¬ 
τροπές και τα όργανα της δημόσιας διοίκησης και των οργανισμών τοπικής αυ¬ 
τοδιοίκησης για ζητήματα, που αφορούν τους καταναλωτές, ορίζονται από τις 
πλέον αντιπροσωπευτικές ενώσεις καταναλωτών της περιφέρειας. Ως πλέον 
αντιπροσωπευτικές θεωρούνται οι ενώσεις καταναλωτών, που έχουν τα περισ¬ 
σότερα ενεργά μέλη. Ως ενεργά μέλη θεωρούνται εκείνα που καταβάλουν τις 
συνδρομές τους σύμφωνα με το καταστατικό. 

Άρθρο 40 

Υποχρέωση συνδρομής από τα μέσα μαζικής ενημέρωσης Τα μέσα μαζικής 
ενημέρωσης καταβάλλουν προσπάθεια να διευκολύνουν τα κρατικά όργανα, 
τους οργανισμούς τοπικής αυτοδιοίκησης, τους συλλόγους και τις ενώσεις των 
καταναλωτών, δημοσιεύοντας ή μεταδίδοντας ως ειδήσεις ανακοινώσεις και 
προγράμματα, που αφορούν σε ζητήματα προστασίας των καταναλωτών. Για 
την ισορροπία των δικαιωμάτων ίδια διευκόλυνση παρέχεται και στις αντιπρο¬ 
σωπευτικές ενώσεις των προμηθευτών για τα ίδια ζητήματα. 

Άρθρο 41 

Ευθύνη για ανακριβή πληροφόρηση Οι ενώσεις καταναλωτών ευθύνονται για 
ανακριβή πληροφόρηση των καταναλωτών κατά τις διατάξεις του άρθρου 71 
του Αστικού Κώδικα. Τα υπαίτια πρόσωπα ευθύνονται επί πλέον και ποινικά για 
διασπορά ψευδών ειδήσεων. 

ΚΕΦΑΛΑΙΟ ΕΝΑΤΟ 

ΣΥΝΔΙΑΛΛΑΓΗ ΣΕ ΚΑΤΑΝΑΛΩΤΙΚΕΣ ΔΙΑΦΟΡΕΣ 

Άρθρο 42 

Γραφεία συνδιαλλαγής - αρμοδιότητα 

1. Σε κάθε νομαρχία συνιστάται γραφείο συνδιαλλαγής καταναλωτικών δια¬ 
φορών, που αποτελείται από υπαλλήλους της υπηρεσίας καταναλωτών και έχει 
(αρμοδιότητα να διεκπεραιώνει τις αιτήσεις για εξώδικο διακανονισμό διαφορών, 
που προκύπτουν μεταξύ προμηθευτών και καταναλωτών σχετικά με προμήθεια 
αγαθών ή υπηρεσιών μέσα στην περιφέρεια του νομού. 

2. Την αίτηση μπορεί να υποβάλουν ο καταναλωτής ή ο προμηθευτής, με¬ 
ταξύ των οποίων προέκυψε τέτοια διαφορά, καθώς και με έγκριση του κατανα¬ 
λωτή κάθε σύλλογος ή ένωση καταναλωτών. 

3. Επί των παραπάνω καταναλωτικών διαφορών αποφαίνεται τριμελής επι¬ 
τροπή με πρόεδρο τον πρόεδρο του τοπικού δικηγορικού συλλόγου ή το νόμιμο 
αναπληρωτή του και μέλη έναν εκπρόσωπο του επιμελητηρίου και έναν της το¬ 
πικής ένωσης καταναλωτών ή αν δεν υπάρχει ένωση του τοπικού συλλόγου κα¬ 
ταναλωτών. 

4. 'Οπου ο αριθμός των υποθέσεων ή οι ειδικές συνθήκες του νομού το απαι¬ 
τούν, μπορούν να ορίζονται περισσότερες επιτροπές. 

Άρθρο 43 

Διαδικασία 

1. Οι υποθέσεις αυζητούνται το πολύ μέσα σε δεκαπέντε ημέρες από την υπο¬ 
βολή της σχετικής αίτησης (εκτός αν συντρέχουν ιδιαίτεροι λόγοι που επιβάλ¬ 
λουν μεγαλύτερη προθεσμία) μετά έγγραφη πρόσκληση των ενδιαφερομένων 
πριν από πέντε ημέρες τουλάχιστον. Οταν η διαφορά έχει προκόψει έξω από την 
έδρα της νομαρχίας, είναι δυνατόν με απόφαση του οικείου Νομάρχη η τριμελής 
επιτροπή να μεταβεί και να συνεδριάσει επί τόπου. 

2. Οι ενδιαφερόμενοι μπορούν να εξουσιοδοτήσουν τρίτο, δικηγόρο ή μη, να 
τους εκπροσωπήσει στη διαδικασία αυτή. 

3. Η τριμελής επιτροπή προσπαθεί να συμβιβάσει τους ενδιαφερομένους. Για 
να αποφανθεί λαμβάνει υπόψη το ισχύον δίκαιο και τις επιτόπιες συναλλακτικές 
συνήθειες και μπορεί να ζητήσει πληροφορίες και συνδρομή από δημόσιες υπηρε¬ 
σίες, δημόσιους οργανισμούς, επιμελητήρια, εμπορικούς συλλόγους. 

4. Οι αποφάνσεις επί της διαφοράς δεν είναι εκτελεστές διοικητικές πράξεις 
και δεν υπόκεινται σε διοικητική προσφυγή, δεν δημιουργούν δεδικασμένο και 
δεν αναστέλλουν την πορεία οποιοσδήποτε άλλης διαδικασίας, εκτιμώνται όμως 
οις δικαστικά τεκμήρια κατά την εκδίκαση της διαφοράς από τα αρμόδια δικα¬ 
στήρια. Αρχειοθετούνται πάντως στη νομαρχία και κάθε ενδιαφερόμενος μπορεί 
να λάβει γνώση και να ζητήσει αντίγραφο. 


ΚΕΦΑΛΑΙΟ ΔΕΚΑΤΟ 
ΕΘΝΙΚΟ ΣΥΜΒΟΥΛΙΟ ΚΑΤΑΝΑΛΩΤΩΝ 

Άρθρο 44 

Σύσταση και αρμοδιότητες 

1. Συνιστάται «ΕΘΝΙΚΟ ΣΥΜΒΟΥΛΙΟ ΚΑΤΑΝΑΛΩΤΩΝ» ως γνωμοδο¬ 
τ ικό όργανο του Υπουργού Εμπορίου για κάθε θέμα της αρμοδιότητας του 
Υπουργείου, που αφορά την προστασία του καταναλωτή, την προώθηση των 
συμφερόντων του και τη διασφάλιση των δικαιωμάτων του. 

2. Το Εθνικό Συμβούλιο Καταναλωτών γνωμοδοτεί είτε μετά από ερώτημα 
του Υπουργού είτε με πρωτοβουλία οποιουδήποτε από τα μέλη του. 

3. Στην αρμοδιότητα του Εθνικού Συμβουλίου ανήκουν ιδίως: 

α) Η μελέτη και εισήγηση για κάθε θέμα που αφορά την πολιτική προστασίας 
του καταναλωτή, που ακολουθείται κάθε φορά από την Κυβέρνηση. 

β) Η μελέτη και υποβολή προτάσεων για νομοθετική ρύθμιση καταναλωτι¬ 
κών θεμάτων και για αποτελεσματικότερη εφαρμογή των νόμων, που αφορούν 
τους καταναλωτές. 

γ) Η μελέτη και εισήγηση προγραμμάτων για την εκπαίδευση των κατανα¬ 
λωτών. 

δ) Η μελέτη των συνθηκών της αγοράς και η υποβολή προτάσεων για την 
καλύτερη λειτουργία της. 

ε) Η παρακολούθηση των εξελίξεων στον τομέα της κατανάλωσης από 
άποψη τεχνολογική, οικονομική και νομική. 

στ) Η συνεργασία και ανταλλαγή απόψεων με αντίστοιχες οργανώσεις και ορ¬ 
γανισμούς του εξωτερικού. 

ζ) Η συνεργασία με καταναλωτικά κινήματα, συλλόγους και ενώσεις κατανα¬ 
λωτών και ικτηρεσίες προστασίας καταναλωτών τόσο στο εξωτερικό, όσο και 
στο εσωτερικό. 

η) Η επαφή με το καταναλωτικό κοινό με οποιονδήποτε τρόπο ή μέσο, 
θ) Η έκφραση γνώμης για την τυχόν καταχρηατικότητα Γενικών Όρων Συ¬ 
ναλλαγών των διαφόρων επιχειρήσεων. 

ι) Η έκφραση γνώμης για τον τυχόν παραπλανητικά ή αθέμιτο χαρακτήρα 
διαφημιστικών μεθόδων των διάφορων επιχειρήσεων. 

ια) Η προτροπή και ενθάρρυνση των επαγγελματικών οργανώσεων προμη¬ 
θευτών για τη σύνταξη κωδίκων επαγγελματικής δεοντολογίας, 
ιβ) Ο έλεγχος των αποτελεσμάτων των γνωμοδοτήσεών του. 

4. Το Εθνικό Συμβούλιο Καταναλωτών ενημερώνεται έγκαιρα για όλα τα νο¬ 
μοσχέδια και τις διατάξεις, που αφορούν τον καταναλωτή. 

Άρθρο 45 
Συγκρότηση 

1. Το Εθνικό Συμβούλιο Καταναλωτών αποτελείται από εννέα (9) μέλη, που 
διορίζονται μαζί με τους αναπληρωτές τους με απόφαση του Υπουργού Εμπο¬ 
ρίου, που δημοσιεύεται στην Εφημερίδα της Κυβερνήσεως, ως εξής: 

α) Τέσσερις εκπροσώπους των καταναλωτών, ύστερα από πρόταση των αντι¬ 
προσωπευτικών ενώσεων των καταναλωτών. 

β) Δύο εκπροσώπους των προμηθευτών ύστερα από πρόταση της Κεντρικής 
Ενωσης των Επιμελητηρίων. 

γ) Ένα πρόσωπο, που έχει ειδίκευση σε ζητήματα καταναλωτών, που προέρ¬ 
χονται κατά προτίμηση από τα Α.Ε.Ι.. 

δ) Έναν υπάλληλο του Υπουργείου Εμπορίου, που έχει ασχοληθεί με ζητή¬ 
ματα καταναλωτών. 

2. Χρέη γραμματέα του Εθνικού Συμβουλίου Καταναλωτών εκτελεί υπάλλη¬ 
λος της αρμόδιας υπηρεσίας του Υπουργείου Εμπορίου. 

3. Στο Εθνικό Συμβούλιο Καταναλωτών προεδρεύει ο Γενικός Γραμματέας 
του Υπουργείου Εμπορίου, αναπληρούμενος από πρόσωπο, που ορίζεται με 
απόφαση του Υπουργού Εμπορίου. 

4. Ο πρόεδρος του Εθνικού Συμβουλίου Καταναλωτών μπορεί να καλεί στις 
συνεδριάσεις του Συμβουλίου για να εκφράσουν γνώμη χωρίς ψήφο και εκπρο¬ 
σώπους των παραγωγικών τάξεων, ιδιώτες ή άλλα πρόσωπα, εφ’όσον κρίνει 
αυτό χρήσιμο. 

5. Η θητεία των μελών του Εθνικού Συμβουλίου Καταναλωτών είναι διετής 
και μπορεί να ανανεωθεί. Η θητεία ενός μέλους τακτικού ή αναπληρωματικού 
λήγει πριν από τη λήξη της διετίας λόγω θανάτου, παραίτησης ή διακοπής της 
συμμετοχής του μέλους αυτού στο φορέα που εκπροσωπεί. Λήγει επίσης όταν ο 
φορέας, που τον υπέδειξε, ζητήσει την αντικατάστασή του. Στις περιπτώσεις αυ¬ 
τές το μέλος αυτό αντικαθίσταται για το υπόλοιπο μέρος της θητείας. 

Άρθρο 46 

Σύγκληση και απαρτία 

1. Το Εθνικό Συμβούλιο Καταναλωτών συγκαλείται από τον πρόεδρό του 
κάθε δύο μήνες τουλάχιστον, γνωμοδοτεί δε έγκυρα όταν κατά τη συζήτηση πα- 
ρίσταται η πλειοψηφία των μελών του. 

2. Οι γνωμοδότησή πρέπει να συγκεντρώνουν τουλάχιστον τη σχετική 
πλειοψηφία των παρόντων. Σε κάθε περίπτωση καταχωρίζονται και οι απόψεις 
της μειοψηφίας. 

3. Οι συνεδριάσεις του Συμβουλίου είναι δημόσιες. 

Άρθρο 47 
Επιτροπές μελετών 

Με απόφοιση του Υπουργού Εμπορίου, μετά από πρόταση του Εθνικού Συμ¬ 
βουλίου Καταναλωτών, μπορεί να συνιστώνται επιτροπές μελετών ή ομάδες ερ¬ 
γασίας, που θα υποβοηθούν το έργο του Συμβουλίου. Στις επιτροπές αυτές μπο¬ 
ρούν να συμμετέχουν υπάλληλοι φορέων του δημόσιου τομέα μόνιμοι ή με σύμ- 
βαση ιδιωτικού δικαίου, ειδικοί επιστήμονες και εκπρόσωποι οργανώσεων. 

Άρθρο 48 

Λειτουργία του Ε.Σ.Κ. 

Οι λεπτομέρειες της συγκρότησης, του τρόπου λειτουργίας και της κάλυψης 
των δαπανών του Εθνικού Συμβουλίου Καταναλωτών καθορίζονται με από¬ 
φαση του Υπουργού Εμπορίου. 

Τα μέλη του Εθνικού Συμβουλίου Καταναλωτών και των επιτροπών του άρ¬ 
θρου 47 δεν αμείβονται για τη συμμετοχή τους στο Εθνικό Συμβούλιο Κατανα¬ 
λωτών και στις παραπάνω επιτροπές. 

ΚΕΦΑΛΑΙΟ ΕΝΔΕΚΑΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 49 

Προσαρμογή προς διατάξεις των οργάνων των Ευρωπαϊκών Κοινοτήτων 

1. Με κοινή απόφαση των υπουργών Εμπορίου, Εθνικής Οικονομίας, Δικαιο¬ 
σύνης και του τυχόν κατά περίπτωση αρμόδιου Υπουργού ρυθμίζονται τα της 
εφαρμογής και συμμόρφωσης προς οδηγίες, αποφάσεις, κανονισμούς και συστά¬ 
σεις, που εκδίδονται από τα αρμόδια όργανα των Ευρωπαϊκών Κοινοτήτων επί 
θεμάτων κατανάλωσης και προστασίας του καταναλωτή. 

2. Με τις κανονιστικές πράξεις της προηγούμενης παραγράφου μπορεί να 
λαμβάνεται και κάθε αναγκαίο συμπληρωματικό μέτρο για την εφαρμογή των 
παραπάνω κοινοτικών πράξεων, όπως είναι ιδίως η σύσταση νέων οργάνων και 
θέσεων, ο καθορισμός αρμοδιοτήτων και διοικητικών διαδικασιών και η θέ¬ 
σπιση διοικητικών κυρώσεων. 

Άρθρο 50 

Μεταβατικές διατάξεις 

1. Καταργούνται οι υπουργικές αποφάσεις Β.7535/1077/1988, Φ.5206/ 
1989 και Φ.159/1990. 

2. Υφιστάμενες οργανώσεις καταναλωτών, εφ’ όσον πληρούν τις προϋποθέ¬ 
σεις του άρθρου 35 του παρόντος νόμου, μπορούν να ζητήσουν την έκδοση από¬ 
φασης από τον Υπουργό Εμπορίου για την εγγραφή τους στα μητρώα ενώσεων 
καταναλωτών. 

3. Κάθε διάταξη που αντίκειται στον παρόντα νόμο καταργείται, εκτός εάν 
είναι ευνοϊκότερη για τον καταναλωτή. 

Άρθρο 51 

Κύρωση υπουργικής απόφασης 

Κυρώνεται η με αριθμ. Κ1/774/25-2-1991 απόφαση του Υπουργού 
Εμπορίου, η οποία έχει δημοσιευθεί στο ΦΕΚ 140/Β/12-3-91 και ισχύει από 
την ημερομηνία δημοσίευσής της, σχετικά με την παράταση της θητείας των ορ¬ 
γάνων Διοίκησης των Επαγγελματικών Οργανώσεων. 

Το κείμενο της κυρούμενης απόφασης έχει ως εξής: 

«ΘΕΜΑ: Παράταση θητείας Οργάνων Διοίκησης Επαγγελματικών Οργα¬ 
νώσεων. 

ΑΠΟΦΑΣΗ 

Έχοντας υπόψη: 

1. -Τις διατάξεις του ν. 1712/1987 «Εκσυγχρονισμός επαγγελματικών ορ¬ 
γανώσεων των εμπόρων-βιοτεχνών και λοιπών επαγγελματιών και άλλες δια¬ 
τάξεις». 

2. -Το γεγονός ότι δεν έχει ολοκληρωθεί από τις οικείες επαγγελματικές ορ¬ 
γανώσεις η διαδικασία έκδοσης των εκλογικών βιβλιαρίων, σύμφωνα με την 
απόφαση αριθμ. Κ1/3683/4-10-88 (ΦΕΚ 48/Β/89). 

3. - Την ανάγκη τροποποίησης και συμπλήρωσης των διατάξεων του ν. 
1712/1987. 

4. - Τα σχετικά αιτήματα των ενδιαφερομένων εμπορικών οργανώσεων, 
αποφασίζουμε: 

Παρατείνουμε την θητεία των οργάνων Διοίκησης των Επαγγελματικών Ορ¬ 
γανώσεων (Πρωτοβαθμίων, Δευτεροβαθμίων, Τριτοβαθμίων) μέχρι 31 Οκτω¬ 
βρίου 1991. 


Άρθρο 52 

Η προθεσμία για τη διενέργεια εκλογών στα επιμελητήρια για την ανάδειξη 
των αιρετών οργάνων διοίκησης παρατείνεται μέχρι 31 Δεκεμβρίου 1992. 

Άρθρο 53 

Η παράγραφος 3 του άρθρου 7 του ν. 1380/1983 (ΦΕΚ 101 Α’) όπως τρο¬ 
ποποιήθηκε με τις διατάξεις της παρ. 2 του άρθρου 18 του ν. 1934/1991 
(ΦΕΚ 31 Α’) αντικαθίσταται ως ακολούθως: 

«3. Το Δευτεροβάθμιο Διοικητικό Δικαστήριο Σημάτων περιλαμβάνει τέσ¬ 
σερα τμήματα. 

Το καθένα από αυτά απαρτίζεται από έναν εφέτη του Έφετείου Αθηνών, έναν 
πάρεδρο του Συμβουλίου της Επικράτειας, έναν πάρεδρο του Νομικού Συμβου¬ 
λίου του Κράτους, έναν καθηγητή ή αναπληρωτή καθηγητή ή επίκουρο καθη¬ 
γητή του Εμπορικού ή Αστικού Δικαίου ανώτατου εκπαιδευτικού ιδρύματος και 
ένα βιομήχανο, ως μέλη. 

Στο Δικαστήριο προεδρεύει ο αρχαιότερος στο βαθμό του εφέτης ή πάρεδρος 
του Συμβουλίου της Επικράτειας». 

Άρθρο 54 

Στο ν.δ. 136/1946 «περί κυρώσεως, τροποποιήσεως και συμπληρώσεως 
του από 10/11.5.1946 ν.δ. περί Αγορανομικού Κώδικος» γίνονται οι ακόλου¬ 
θες τροποποιήσεις και συμπληρώσεις: 

1. Στο τέλος α) του πρώτου εδαφίου της παραγράφου 4 του άρθρου 28 και β) 
του δεύτερου εδαφίου της παραγράφου 6 του άρθρου 28, προστίθεται η κατω¬ 
τέρω περίοδος: 

«Η εξέταση του δεύτερου δείγματος μπορεί να γίνει και από άλλη χημική 
υπηρεσία υπό τις προϋποθέσεις που ορίζει ο Κώδικας Τροφίμων, Ποτών και 
αντικειμένων κοινής χρήσεως.» 2. Η παράγραφος 7 του άρθρου 30 αντικαθί¬ 
σταται ως εξής: 

«7. Οι ανακριβώς δηλούντες και οι αρνούμενοι να δηλώσουν προς το κοινό ή 
τις αρχές την ποιότητα, την ποσότητα και τον τόπο προελεύσεως και παραγω¬ 
γής των αντικειμένων βιοτικών αναγκών και οι παρέχοντες ανακριβείς πληρο¬ 
φορίες επί των τιμών στις οποίες πραγματοποίησαν τις συναλλαγές τους, ή περί 
των μεταξύ των παραγωγών, βιομηχάνων, βιοτεχνών, εμπόρων χονδρικής, 
ημιχονδρικής, και λιανικής πωλήσεως συναλλαγών των και οι παρέχοντες ανα¬ 
κριβείς ή ελλείπεις πληροφορίες επί του περιεχομένου αυτών, των τιμολογίων, 
βιβλίων κ.λπ.». 

Άρθρο 55 

Οι περιορισμοί στο ύψος του μετοχικού κεφαλαίου που προβλέπονται στις δια¬ 
τάξεις του κ.ν. 2190/1920 για αυξήσεις κεφαλαίου, οι οποίες δεν αποτελούν 
τροποποίηση του Καταστατικού ή για την έκδοση ομολογιακού δανείου, μετα¬ 
τρέψιμου σε μετοχές, δεν ισχύουν προκειμένου περί αυξήσεως κεφαλαίου ή εκδό- 
σεως μετατρέψιμου ομολογιακού δανείου από ανώνυμες Τραπεζικές εταιρείες. 

Άρθρο 56 

Η ισχύς του νόμου αυτού αρχίζει από τη δημοσίευσή του στην Εφημερίδα της 
Κυβερνήσεως, εκτός αν ορίζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνή- 
αεως και την εκτέλεση του ως νόμου του Κράτους. 

Αθήνα, 3 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 


ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 


ΔΙΚΑΙΟΣΥΝΗΣ 

Μ. ΠΑΠΑΚΩΝΣΤΑΝΤΙΝΟΥ 


ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 


ΑΝΔ. ΑΝΔΡΙΑΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους. 

Αθήνα, 3 Σεπτεμβρίου 1991 
Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 


ΝΟΜΟΣ ΥΠ' ΑΡΙΘ. 1962 

Ρύθμιση θεμάτων επαγγελματικών μισθώσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Μισθώσεις, που υπάγονται στις διατάξεις του ν. 813/1978 (ΦΕΚ 137 
Α'), όπως τροποποιήθηκε και συμπληρώθηκε μεταγενέστερα και λήγουν, σύμ¬ 
φωνα με τη σύμβαση ή το νόμο μέχρι και 29 Φεβρουάριου 1992, παρατείνονται 
αυτοδίκαιους μέχρι την ημερομηνία αυτή με την επιφύλαξη της παραγράφου 1 
του άρθρου 4 του ν. 813/1978. Με απόφαση του Υπουργού Δικαιοσύνης μπο¬ 
ρούν να παραταθούν οι μισθώσεις αυτές μέχρι δύο ακόμη μήνες. 

2. Παρατείνονται επίσης κατά τον ίδιο τρόπο και οι μισθώσεις που αναφέρο- 
νται στο άρθρο 4 παράγραφος 1 του ν. 1953/1991, εφ’ όσον το μίσθιο έχει 
κατά τη σύναψη της συμβάσεως χαρακτηρισθεί ως επαγγελματική στέγη. Κα¬ 
ταγγελίες των μισθώσεων αυτών, που έχουν τυχόν γίνει κατά τα όσα ορίζονται 
στο ίδιο άρθρο, καθίστανται ανίσχυρες. 

Άρθρο 2 

1. Στις μισθώσεις που παρατείνονται σύμφωνα με την παράγραφο 1 του άρ¬ 
θρου 1, ο εκμισθωτής έχει από το χρόνο ενάρξεως της παράτασης δικαίωμα 
αναπροσαρμογής του μισθώματος ανεξάρτητα πότε έγινε η τελευταία. Το νέο 
μίσθωμα δεν μπορεί να καθορισθεί κατώτερο του 6% ετησίους της προσδιορι¬ 
σμένης, κατά το χρόνο της δημοσιεύσεως του παρόντος νόμου, αντικειμενικής 
αξίας του μισθίου Ικαι στις περιοχές που δεν ισχύει το σύστημα αυτό, της αγο¬ 
ραίας αξίας του μισθίου. 

2. Για τις περιπτώσεις των μισθώσεων υπαιθρίων κινηματογράφων, υπαι¬ 
θρίων θεάτρων και υπαιθρίων χώρων σταθμεύσεως αυτοκινήτων (Ρατλίπς), με 
απόφαση του Υπουργού Δικαιοσύνης, που θα εκδοθεί εντός προθεσμίας δέκα πέ¬ 
ντε ημερών από τη δημοσίευση του παρόντος, θα καθορισθεί ο συντελεστής της 
αντικειμενικής αξίας με βάση τον οποίο θα προσδιορίζεται το κατώτατο μί¬ 
σθωμα. 

3. Σε περίπτωση που το νέο μίσθωμα υπερβαίνει το διπλάσιο του καταβαλλό¬ 
μενου, το πέρα του διπλάσιου ποσό οφείλεται από 1.3.1992. 


Άρθρο 3 

1. Το εδάφιο ε’, του άρθρου 3 του ν. 813/1978, όπως αυτό προστέθηκε με 
το άρθρο 6 παρ. 3 του νόμου 1898/1990 καταργείται. 

2. Εκκρεμείς δίκες σε κάθε βαθμό, που αφορούν την απόδοση του μισθίου 
Ιλόγω λήξεως του χρόνου της μισθώσεως ή μετά από καταγγελία σύμφωνα με 
το άρθρο 608 παρ. 2 και 609 του Α.Κ. καταργούνται. Αποφάσεις που τυχόν 
έχουν εκδοθεί δεν εκτελούνται εκτός από τη διάταξή τους για τα έξοδα. 

Άρθρο 4 

Η ισχύς του παρόντος νόμου αρχίζει την 1η Σεπτεμβρίου 1991. 
Παραγγέλλομε τη δημοσίευση του παρόντος στην Εφημερίδα της Κυβερνή- 
σεως και την εκτέλεση του ως νόμου του Κράτους. 

Αθήνα, 3 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΔΙΚΑΙΟΣΥΝΗΣ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Μ. ΠΑΠΑΚΩΝΣΤΑΝΤΙΝΟΥ ΑΝ. ΑΝΔΡΙΑΝΟΠΟΥΛΟΣ 

θεωρήθηκε χαι τφθηχε η Μεγάλη Σφραγίδα τον Κράτους. 

Αθήνα, 3 Σεπτεμβρίου 1991 
Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




